แรงซื้อหุ้นบลูชิพหนุน SET พลิกปิดบวก 1 จุด ลุ้นพรุ่งนี้วิ่งต่อ จับตาแนวรับ 1,455 จุด
แรงซื้อหุ้นบลูชิพหนุน SET พลิกปิดบวก 1 จุด ลุ้นพรุ่งนี้วิ่งต่อ จับตาแนวรับ 1,455 จุด โดยดัชนีปิดตลาดวันนี้ ที่ระดับ 1,477.21 จุด บวก 1.08 จุด หรือ 0.07% มูลค่าการซื้อขาย 9.17 หมื่นล้านบาท
15 ธ.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,477.21 จุด บวก 1.08 จุด หรือ 0.07% มูลค่าการซื้อขาย 9.17 หมื่นล้านบาท
10 หุ้นดันดัชนีวันนี้

ด้าน นายพิชัย เลิศสุพงศ์กิจ ผู้ช่วยกรรมการผู้จัดการฝ่ายการตลาด บล.ธนชาต เปิดเผยว่า ตลาดหุ้นไทยเผชิญแรงขายทำกำไรค่อนข้างมากในช่วง 2 วันทำการที่ผ่านมา หลังจากดัชนีปรับตัวขึ้นเร็วและแรงในช่วงก่อนหน้าแต่ยังผ่าน 1,500 จุดไปไม่ได้ ทำให้เริ่มเห็นสัญญาณชะลอตัว และนักลงทุนต่างชาติขายสุทธิติดต่อกัน 2 วัน ทำให้ภาพระยะกลางเป็นการพักฐาน แต่ดัชนีก็ยังไม่หลุดระดับ 1,455 จุด ทำให้ยังมีแรงซื้อกลับเข้ามาเช่นกัน
ทั้งนี้ มองว่าตลาดหุ้นไทยยังเป็นตัวเลือกการลงทุนสินทรัพย์เสี่ยงที่ดี เมื่อมีวัคซีนต้านไวรัสโควิด-19 ออกมา เนื่องจากเศรษฐกิจไทยพึ่งพิงภาคการส่งออกและการท่องเที่ยวเป็นหลัก ซึ่งในช่วงที่ยังไม่มีวัคซีน ตลาดหุ้นไทยนับว่า Underperform ตลาดหุ้นอื่นค่อนข้างมาก เพราะสถานการณ์โควิด-19 กระทบโดยตรงต่อภาคการส่งออกและท่องเที่ยว เมื่อมีวัคซีนตลาดหุ้นไทยจะกลับมา Outperform ตลาดหุ้นอื่นได้ดี
อย่างไรก็ดี การที่ดัชนีดีดตัวขึ้นมาเร็วและแรงก็ย่อมมีแรงขายทำกำไรปรับพอร์ตสลับออกมาบ้างในหุ้นกลุ่มที่ราคาขึ้นมามากแล้วอย่างแบงก์ พลังงาน และปิโตรเคมี ทำให้หุ้นกลุ่มเหล่านี้พักตัวในช่วง 2 วัน ก่อนจะเริ่มเห็นแรงซื้อกลับขึ้นมาในวันนี้
อย่างไรก็ตาม มองว่าตลาดหุ้นไทยยังมีทิศทางที่ดี และมีโอกาสทะลุผ่าน 1,500 จุดขึ้นไปได้ แต่การที่ดัชนีดีดตัวขึ้นมาแรงและเร็ว ทำให้อาจยังต้องเผชิญแรงขายสลับออกมาบ้างในบางกลุ่ม เพื่อโยกเงินไปลงทุนในกลุ่มอื่นทำให้ยังคงเห็นภาพการพักตัวเป็นระยๆ
ส่วนแนวโน้มการซื้อขายวันพรุ่งนี้ (16 ธ.ค.) คาดว่าดัชนีจะยังเคลื่อนไหวในกรอบแนวรับที่ 1,455 จุด และแนวต้าน 1,500 จุด โดยนักลงทุนน่าจะยังหาจังหวะขายทำกำไรและโยกเงินไปลงทุนในหุ้นที่ปรับตัวขึ้นได้ช้า แต่มีแนวโน้มกำไรที่ดี ทำให้ภาพการลงทุนยังเป็นลักษณะของการ Selective Buy
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK  มูลค่าการซื้อขาย    4,731.35 ล้านบาท  ปิดที่ 117.00 บาท  ราคาไม่เปลี่ยนแปลง
CPALL  มูลค่าการซื้อขาย    4,091.56 ล้านบาท  ปิดที่  64.00 บาท  ลดลง   0.50 บาท
BAM    มูลค่าการซื้อขาย    3,228.38 ล้านบาท  ปิดที่  22.90 บาท  ลดลง   0.10 บาท
ADVANC มูลค่าการซื้อขาย    2,796.09 ล้านบาท  ปิดที่ 187.50 บาท  ลดลง   3.50 บาท
PTT    มูลค่าการซื้อขาย    2,724.08 ล้านบาท  ปิดที่  42.75 บาท  เพิ่มขึ้น  0.50 บาท
ตลาดหุ้นเอเชีย
